**П Р О Т О К О Л**

**№ 56**

**от извънредно заседание на Общински съвет Иваново, област Русе**

**проведено на 07.04.2023 г. в заседателната зала на община Иваново, област Русе**

На 07.04.2023 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 10 общински съветника при общ брой 13.

Отсъстваха: Г-н Ивайло Христов

Г-жа Снежана Владкова-Бенева

Г-н Теодор Тодоров

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 10

Г-н Мариян Драшков – Уважаеми общински съветници, уважаеми г-н Миланов, имате покани с дневния ред, който не може да бъде променен. Който е съгласен с така предложения дневен ред, моля да гласува!

ГЛАСУВА СЕ:

“за” – 10 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Избиране на временно изпълняващ длъжността Кмет на кметство с.Мечка.

Вносител: Мариян Драшков – Председател ОбС Иваново

Докладна записка вх. № 153/ 04.04.2023 г.

ПО ПЪРВА ТОЧКА:

Г-н Мариян Драшков – Докладна записка вх.№ 153 относно Избиране на временно изпълняващ длъжността Кмет на кметство с.Мечка. Поради оставката на г-жа Мая Кьосева, със свое Решение ОИК – Иваново е прекратила пълномощията й като Кмет на кметство с.Мечка. С моя докладна записка Ви предлагам г-н Ивелин Илиев да изпълнява длъжността Временно изпълняващ длъжността Кмет на кметство с.Мечка, за срок до полагане на клетвата от новоизбран кмет. Бе разгледана на заседание на постоянните комисии, давам думата на г-н Пеков за становище на първа комисия?

Г-н Никола Пеков – Разгледахме докладната записка на заседание на комисиите, момента е такъв че не може да оставим населеното място без кмет, а и за срока който остава до изборите – 3-4 месеца е редно да бъде човек, който е наясно с ангажиментите, защото няма време да се учи тепърва, първа комисия я подкрепяме. И нещо лично от мен към г-н Илиев – с полагането на клетвата те очаква много работа.

Г-н Мариян Драшков – Благодаря. Давам думата за становище на втора комисия?

Г-н Николай Градев – И ние също сме на мнение, че трябва да е човек с опит в тази област, тъй като казусите са много и различни и трябва да се вземат своевременно бързи решения. Не става да изберем случаен човек. Положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Също положително становище, трябва да бъде човек с опит.

Г-н Мариян Драшков - Имате думата за изказвания...

Г-ца Ивалинка Цанкова – За мен бе странно, че в заявлението с оставката няма описани мотиви за това. Била е Временно изпълняващ длъжността кмет, избраха я за кмет… При тази ситуация, трябва да изберем Временно изпълняващ длъжността Кмет на кметство с.Мечка до полагане на клетва от новоизбран кмет, и предвид краткото време в което ще бъде, трябва да е човек с опит, за да взема бързи и адекватни решения с оглед на това да не оставяме населението без услуги като пълномощни, договори и т.н.

Г-н Мариян Драшков – Други желаещи да се изкажа? …Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Борис \*\*\*\*\*\*\*\* Йорданов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | - |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | - |
| 13. | Теодор \*\*\*\*\*\* Тодоров | - |

“за” – 10 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 611

На основание чл.21, ал.1, т.23 и ал.2, чл. 42, ал.6 и ал.7, във връзка с ал.4 от ЗМСМА и чл.60, ал.1 от АПК, Общински съвет - Иваново РЕШИ:

1. **Избира** Ивелин \*\*\*\*\*\*\*\* Илиев с ЕГН \*\*\*\*\*\*\*\*\*\* за временно изпълняващ длъжността Кмет на кметство с.Мечка, за срок до полагане на клетва от новоизбрания кмет.
2. За времето на изпълнение на длъжността, лицето по т.1 да **получава** основното месечно трудово възнаграждение, определено за Кмет на кметство с.Мечка.
3. **Допуска предварително изпълнение** на настоящото решение, с оглед защита на обществения интерес, засягащ необходимостта от ежедневно изпълнение на възложените в ЗМСМА функции на Кмет на кметство, визирани подробно в чл.46 от ЗМСМА.

Г-н Мариян Драшков покани г-н Илиев за полагане на клетвата по чл.32, ал.1 от ЗМСМА.

Г-н Драшков изчете клетвата, г-н Илиев повтори същата и подписа Клетвен лист.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 3 (три) листа и 6 (шест) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*